CELEX: 22014D0152
Language: el
Date: 2014-06-27 00:00:00
Title: Απόφαση της Μεικτής Επιτροπής του ΕΟΧ αριθ. 152/2014, της 27ης Ιουνίου 2014 , για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

27.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 342/63
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 152/2014
   της 27ης Ιουνίου 2014
   για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 651/2014 της Επιτροπής, της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ' εφαρμογή των άρθρων 107 και 108 της Συνθήκης (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κανονισμός (ΕΕ) αριθ. 651/2014 καταργεί, από 1ης Ιουλίου 2014, τον κανονισμό (ΕΚ) αριθ. 800/2008 της Επιτροπής (2), ο οποίος έχει ενσωματωθεί στη συμφωνία για τον ΕΟΧ και πρέπει συνεπώς να διαγραφεί από τη συμφωνία για τον ΕΟΧ με ισχύ από 1ης Ιουλίου 2015.
            
         
               (3)
            
            
               Το παράρτημα XV της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 1ι [Κανονισμός (ΕΚ) αριθ. 800/2008 της Επιτροπής] του παραρτήματος XV της συμφωνίας για τον ΕΟΧ αντικαθίσταται, από την 1η Ιουλίου 2014, από το ακόλουθο κείμενο:
   «32014 R 0651: Κανονισμός (ΕΕ) αριθ. 651/2014 της Επιτροπής, της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ' εφαρμογή των άρθρων 107 και 108 της Συνθήκης (ΕΕ L 187 της 26.6.2014, σ. 1).
   Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως ακολούθως:
   
               α)
            
            
               Η φράση “άρθρου 107 παράγραφος 1 της Συνθήκης” αντικαθίσταται από τη φράση “άρθρου 61 παράγραφος 1 της συμφωνίας για τον ΕΟΧ”.
            
         
               β)
            
            
               Η φράση “άρθρων 107 και 108 της Συνθήκης” αντικαθίσταται από τη φράση “άρθρων 61 και 62 της συμφωνίας για τον ΕΟΧ”.
            
         
               γ)
            
            
               Η φράση “άρθρου 107 παράγραφος 3 της Συνθήκης” αντικαθίσταται από τη φράση “άρθρου 61 παράγραφος 3 της συμφωνίας για τον ΕΟΧ”.
            
         
               δ)
            
            
               Η φράση “άρθρου 107 παράγραφος 3 στοιχείο α) της Συνθήκης” αντικαθίσταται από τη φράση “άρθρου 61 παράγραφος 3 στοιχείο α) της συμφωνίας για τον ΕΟΧ”.
            
         
               ε)
            
            
               Η φράση “άρθρου 107 παράγραφος 3 στοιχείο γ) της Συνθήκης” αντικαθίσταται από τη φράση “άρθρου 61 παράγραφος 3 στοιχείο γ) της συμφωνίας για τον ΕΟΧ”.
            
         
               στ)
            
            
               Όσον αφορά τα κράτη της ΕΖΕΣ, η φράση “άρθρου 108 παράγραφος 3 της Συνθήκης” αντικαθίσταται από τη φράση “άρθρου 1 παράγραφος 3 του μέρους I του πρωτοκόλλου 3 της συμφωνίας για τη σύσταση Εποπτεύουσας Αρχής και Δικαστηρίου”.
            
         
               ζ)
            
            
               η φράση “συμβιβάζονται με την εσωτερική αγορά” αντικαθίσταται από τη φράση “συμβιβάζονται με τη λειτουργία της συμφωνίας για τον ΕΟΧ”.
            
         
               η)
            
            
               Ο όρος “κράτος μέλος”“κράτους μέλους” αντικαθίσταται από τον όρο “κράτος μέλος της ΕΕ ή κράτος της ΕΖΕΣ” ή “κράτους μέλους της ΕΕ ή κράτους της ΕΖΕΣ”. Ο όρος “κράτη μέλη”“κρατών μελών” αντικαθίσταται από τον όρο “κράτη μέλη της ΕΕ ή κράτη της ΕΖΕΣ”“κρατών μελών της ΕΕ ή κρατών της ΕΖΕΣ”·
            
         
               θ)
            
            
               Ο όρος “Επιτροπή” αντικαθίσταται από τη φράση “αρμόδια εποπτεύουσα αρχή όπως ορίζεται στο άρθρο 62 της συμφωνίας ΕΟΧ”.
            
         
               ι)
            
            
               Η φράση “παράρτημα I της Συνθήκης” αντικαθίστανται από τη φράση “περιλαμβανόμενα στο προσάρτημα του παρόντος παραρτήματος και καλυπτόμενα από το πεδίο εφαρμογής της συμφωνίας για τον ΕΟΧ”.
            
         
               ια)
            
            
               Ο όρος “νηολόγια της Ένωσης” αντικαθίστανται από τη φράση “νηολόγια εδαφών που καλύπτονται από τη συμφωνία για τον ΕΟΧ”.
            
         
               ιβ)
            
            
               Ο όρος “κοινοτική χρηματοδότηση” αντικαθίσταται από τον όρο “ενωσιακή χρηματοδότηση ή χρηματοδότηση για τον ΕΟΧ”.
            
         
               ιγ)
            
            
               Ο όρος “ενωσιακού δικαίου” αντικαθίσταται από τη φράση “της συμφωνίας για τον ΕΟΧ”.
            
         
               ιδ)
            
            
               Η αναφορά στην ενωσιακή νομοθεσία δεν σημαίνει ότι τα κράτη της ΕΖΕΣ είναι υποχρεωμένα να ακολουθούν την ενωσιακή νομοθεσία όταν αυτή η νομοθεσία δεν έχει ενσωματωθεί στη συμφωνία»
            
         Άρθρο 2
   Τα κείμενα του κανονισμού (ΕΕ) αριθ. 651/2014 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 28 Ιουνίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 27 Ιουνίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 187 της 26.6.2014, σ. 1.
   
      (2)  ΕΕ L 214 της 9.8.2008, σ. 3.
   
      (3)  Δεν έχουν αναφερθεί συνταγματικές απαιτήσεις